CELEX: 62008TN0026
Language: el
Date: 2008-01-21 00:00:00
Title: Υπόθεση T-26/08: Προσφυγή της 21ης Ιανουαρίου 2008 — Laboratórios Wellcome de Portugal κατά ΓΕΕΑ — Serono Genetics Institute (FAMOXIN)

12.4.2008   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 92/30
            
         Προσφυγή της 21ης Ιανουαρίου 2008 — Laboratórios Wellcome de Portugal κατά ΓΕΕΑ — Serono Genetics Institute (FAMOXIN)
   (Υπόθεση T-26/08)
   (2008/C 92/62)
   Γλώσσα του δικογράφου της προσφυγής: η αγγλική
   Διάδικοι
   
      Προσφεύγουσα: Laboratórios Wellcome de Portugal Lda (Algés, Πορτογαλία) (εκπρόσωπος: R. Gilbey, δικηγόρος)
   
      Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
   
      Αντίδικος ενώπιον του τμήματος προσφυγών: Serono Genetics Institute SA (Evry, Γαλλία)
   Αιτήματα της προσφεύγουσας
   Η προσφεύγουσα ζητεί από το Πρωτοδικείο:
   
               —
            
            
               να ακυρώσει την απόφαση του πρώτου τμήματος προσφυγών του ΓΕΕΑ της 20ής Νοεμβρίου 2007 (υπόθεση R 10/2007-1) και να αναγνωρίσει ότι το ακυρωτικό αίτημα της προσφεύγουσας είναι βάσιμο,
            
         
               —
            
            
               να ακυρώσει όλες τις αποφάσεις με τις οποίες το ΓΕΕΑ επιβάλλει στην προσφεύγουσα την καταβολή των εξόδων των ενώπιόν του διαδικασιών και να καταδικάσει το ΓΕΕΑ στα έξοδα της προσφεύγουσας.
            
         Ισχυρισμοί και κύρια επιχειρήματα
   
      Καταχωρισμένο κοινοτικό σήμα του οποίου ζητείται η ακύρωση: Το λεκτικό σήμα «FAMOXIN» για προϊόντα και υπηρεσίες της κλάσης 5 — κοινοτικό σήμα αριθ. 2 491 298.
   
      Δικαιούχος του κοινοτικού σήματος: Serono Genetics Institute SA.
   
      Αιτούσα την ακύρωση του κοινοτικού σήματος: Η προσφεύγουσα.
   
      Σήμα του οποίου δικαιούχος είναι η προσφεύγουσα: Το εθνικό λεκτικό σήμα «LANOXIN» για προϊόντα της κλάσης 5.
   
      Απόφαση του τμήματος ακυρώσεως: Απόρριψη της αίτησης ακύρωσης.
   
      Απόφαση του τμήματος προσφυγών: Απόρριψη της προσφυγής.
   
      Λόγοι ακυρώσεως: Παράβαση των άρθρων 8, παράγραφος 1, στοιχείο β', 52 και 56, παράγραφοι 2 και 3, του κανονισμού 40/94 του Συμβουλίου, καθόσον το τμήμα προσφυγών αφενός κατέληξε στο συμπέρασμα ότι το προγενέστερο σήμα χρησιμοποιείται για «φαρμακευτικά παρασκευάσματα με διγοξίνη για την αντιμετώπιση των καρδιαγγειακών παθήσεων» και όχι για «φαρμακευτικά παρασκευάσματα με διγοξίνη» και αφετέρου εκτίμησε εσφαλμένα το σχετικό κοινό, τον βαθμό προσοχής των διαφόρων ομάδων του σχετικού κοινού και την ομοιότητα των αντιτιθέμενων σημάτων και των σχετικών προϊόντων.